गुड़गांव. पंचायत चुनाव के पहले चरण के लिए मंगलवार तक हुए नामांकनों की छंटनी बुधवार को हुई। इस दौरान लगभग सभी उम्मीदवार मौजूद रहे। जिला परिषद पद के लिए कुल 201 नामांकन जमा किए गए थे, जिनमें से 40 नामांकन फॉर्म ख जमा नहीं करने वाले उम्मीदवारों की छंटनी की गई और अब मात्र 161 प्रत्याशी 15 पदों के ताल ठोक रहे हैं।
वहीं सोहना पंचायत समिति के 29 पदों के लिए 218 नामांकन में से 46 अलग-अलग कमियों के कारण रद्द किए गए और अब 172 उम्मीदवार मैदान में रह गए हैं।
सोहना ब्लॉक की स्थिति
सोहना खंड एवं विकास अधिकारी जरनेल सिंह ने बताया कि सोहना में 455 पंच पदों के लिए कुल 768 उम्मीदवार ताल ठोक रहे हैं। जिनमें 477 पुरुष व 291 महिला उम्मीदवार शामिल हैं। वहीं सरपंच के 45 पदों के लिए कुल 352 उम्मीदवार मैदान में रह गए हैं, जिनमें 207 पुरुष व 145 महिलाएं शामिल हैं। सोहना पंचायत समिति पदों के लिए कुल 218 नामांकन किए गए थे, जिनमें से 46 नामांकन रद्द किए गए हैं और अब 172 उम्मीदवार चुनाव मैदान में है।
गुड़गांव ब्लॉक की स्थिति
गुड़गांव खंड एवं विकास अधिकारी वीरेंद्र यादव ने बताया कि गुड़गांव में पंच पद के लिए कुल 817 नामांकन किए गए थे। जिनमें से 178 नामांकन रद्द किए गए हैं, अब गुड़गांव के कुल 373 पंच पदों के लिए 639 उम्मीदवार मैदान में रह गए हैं। सरपंच के 32 पदों के लिए कुल 262 नामांकन किए गए थे। जिनमें से छंटनी के दौरान 69 रद्द किए गए। अब 193 मैदान में डटे हुए हैं। गुड़गांव पंचायत समिति के 30 के लिए कुल 152 उम्मीदवारों ने नामांकन किए थे, जिनमें से 27 को रद्द कर दिया गया और अब 125 उम्मीदवार मैदान में रह गए हैं।
छंटनी के बाद प्रथम चरण में प्रति सीट दावेदारी की स्थिति
गुड़गांव ब्लॉक प्रथम चरण
सोहना ब्लॉक प्रथम चरण
hin_Deva hin_Deva awa_Deva hin_Deva awa_Deva hin_Deva hin_Deva awa_Deva awa_Deva